
B E SZ Á M O L Ó
Öcsöd Nagyközségi Önkormányzat 2006. évi pályázati tevékenységéről
Tisztelt Képviselőtestület!
Öcsöd Nagyközség Önkormányzata 2006–ban, hasonlóan a 2005. évhez - eredményes pályázati évet tudhat maga mögött. 
A 2006. évben Öcsöd Nagyközség Önkormányzat 14 db pályázatot nyújtott be. A 14 pályázatból 11 db nyert támogatást. 3 db pályázatot forráshiány miatt utasítottak vissza. Összesen 50 905 eFt pályázati támogatást nyertünk. A pályázati célok között a legfontosabb prioritást a települési és önkormányzati intézmények infrastruktúra fejlesztése jelentette. 
A pályázati év idén a megszokottnál korábban, februárban vette kezdetét. Lehetőség volt pályázni az Észak - Alföldi Területfejlesztési Tanács (továbbiakban: ÉARFT) által biztosított Terület és Regionális Fejlesztési Célelőirányzat (továbbiakban: TRFC), Települési önkormányzati szilárd burkolatú belterületi utak felújítása (továbbiakban: TEUT), valamint a Jász-Nagykun-Szolnok Megyei Területfejlesztési Tanács által biztosított Leghátrányosabb helyzetű kistérségek (továbbiakban: LEKI) támogatásra, valamint különböző szervezetek, így alapítványok, megyei önkormányzati szervezetek, minisztériumok által kezelt forrásokra.

Az idei pályázati sikerek közül, a teljesség igénye nélkül szeretném kiemelni - a településünk infrastrukturális fejlődése szempontjából meghatározó jelentőségű szennyvíztisztító telep megvalósításhoz - kapott további 33 000 eFt összegű LEKI támogatás elnyerését. 2005 –ben 78 000 eFt céltámogatást és 65 000 eFt összegű TRFC támogatást nyertünk az akkor 196 125 eFT bruttó bekerülés költségű beruházáshoz. Az ÁFA törvény változása miatt ugyan csökkent a beruházás bruttó bekerülési költsége 188 280 eFt -ra, de még mindig 45 280 eFt saját erőt kellett biztosítani. Kijelenthetjük, hogy a LEKI forrás elnyerése nélkül a szennyvíztelep megvalósításáról nagy valószínűséggel le kellett volna mondanunk.
Az idei évben tovább folytattuk a szilárd burkolatú belterületi utak fejlesztését, 3 pályázatot nyújtottunk be 4 út felújítására, valamint egy pályázatot a Vörösmarty út hiányzó szakaszának szilárd burkolattal történő ellátására. A Bajcsy út felújítására benyújtott TEUT pályázatunkat forráshiány miatt nem támogatták, a Rákóczi út második ütemére szintén TEUT –ra benyújtott pályázatunkat igen. Az árvízi védekezés miatt sérült utak helyre hozására biztosított vis maior támogatásra pályáztunk a Bajcsy és Táncsics utak vonatkozásában; várhatóan kedvező döntés fog születni. A Vörösmarty belterületi út építését szintén forráshiány miatt nem támogatta az ÉARFT.

A központi iskola ablak nyílászáróinak cseréjére benyújtott TRFC pályázatunkat 10 000 eFt összegben támogatta az ÉARFT.  

A 2006 évi pályázat mellett, a 2005 –évről áthúzódó 11 db pályázat pénzügyi és szakmai lebonyolítása is folyamatban volt.

Áttekintettük az EU a 2007-2013-as tervezési időszakra vonatkozó célkitűzéseit és pénzügyi terveit, amiből egyértelműen kitűnik, hogy Magyarország 2007-től az uniós támogatások újabb ugrásszerű növekedésére számíthat, ugyanakkor ezeknek a támogatásoknak az igénybevétele nagy szakmai és pénzügyi kihívás elé állítja az Önkormányzatunkat.  A kihívással már most szembenézünk!
A Kormány a közelmúltban bocsátotta társadalmi vitára az Új Fejlesztési Tervhez kapcsolódó Operatív programokat. A számunkra releváns Észak - Alföldi Operatív (ÉAOP) program keretében, a tervezet szerint összesen 269 640 millió Ft támogatás lesz megpályázható, A forrásallokáció 13% -a „A gazdaság működési feltételeinek javítására”, 19 % -a „A regionális és helyi jelentőségű közlekedési infrastruktúra fejlesztésére”, 22 % -a „A turisztikai potenciálok erősítésére”, 46 % -a a „Város és térségfejlesztés"  prioritásokra lesz felhasználható. Az Észak - Alföldi Operatív Program intézkedéseire 2007. év második negyedévétől lehet pályázatokat benyújtani. 
Már a SAPARD és Phare előcsatlakozási alapok, valamint az Első Fejlesztési Terv Operatív Programjai kapcsán megtapasztalhattuk, hogy az Európai Uniós Források elnyerése, felhasználása és elszámolása komoly adminisztratív, pénzügyi és szakmai terhet ró a kedvezményezettekre, ezen a téren enyhülés nem várható. 
Az Európai Uniós támogatások program és partner szemléletűek, ezért a jövőben törekedni kell a jól kidolgozott, partnerségre és logikailag fel és egymásra épülő programok, projektek kidolgozására, valamint meg kell találni a pénzügyi finanszírozás lehetőségeit.   

Öcsödön fellelhető a kistérséget sújtó összes gazdasági és szociális probléma, - így a munkanélküliség, a mélyszegénység, a migráció, az elöregedés - amely problémák, illetve folyamatok egymással ok és okozati viszonyba állnak. Ebből a felsorolásból ki kell emelni a munkanélküliséget, valamint az egypólusú, kizárólag a mezőgazdaságra épülő gazdaságunkat.  
A törvény által ráruházott kötelező feladataink mellett, a jövőben is mindent meg fogunk tennie azért, hogy a fent említett folyamatok kedvező irányba forduljanak, ugyanakkor tudomásul kell venni, hogy az önkormányzat a települést sújtó problémákat egyedül nem tudja megoldani, ehhez elegendő anyagi forrással nem rendelkezik. 
A jövő évi költségvetési tervszámok és az ellátandó feladatok és kötelezettségek ismeretében önkormányzatunk fejlesztésre fordítható forrásai még jobban szűkülni fognak. Reményt jelenthet, hogy a hátrányos helyzetű települések fejlesztési célú pályázataik önerő kiegészítésére várhatóan állami támogatást vehetnek igénybe, de valamennyi saját erővel rendelkezni kell.
Partnere vagyunk és a jövőben is partnerei leszünk minden olyan helyi és kistérségi kezdeményezésnek, amely segíti a kistérségben és a településen élő lakosait, vállalatait, vállalkozóit, civil és egyéb szervezeteit. Ugyanakkor a jövőben az önkormányzatnak is partnerekre kell találnia, ha eredményesen akarja többletforrásokhoz juttatni a települést, tehát egymásra leszünk utalva helyileg és térségileg. A fejlődés a közös érdekünk.
Melléklet:
1. számú melléklet 2006. év nyertes pályázatai

2. számú melléklet 2006. –ban folyamatban lévő pályázatok

3. számú melléklet 2006. –ban nem támogatott számú pályázatok.

4. számú melléklet A beszámoló benyújtásáig el nem bírált pályázatok

Kelt: Öcsöd, 2006. december 06.

